‘હા, મારા કુટુંબમાં મારા સાથે છ માણસો છે. હું દર શનિ-રવિવારે મારા કુટુંબ પાસે જતો રહીશ.’ મેં અધિક સ્પષ્ટતા કરી. તેનો પણ તેમણે સહૃદય સ્વીકાર કર્યો. ચાર-છ દિવસમાં મારા નિવાસ માટે તેમણે સારા લત્તામાં એક ઘણા વિશાળ અને આધુનિક સગવડવાળા મકાનમાં એક સેલ્ફ ફર્નિશ્ડ રૂમ નક્કી કરી લીધો. એ મકાનમાં માલિકનું કુટુંબ-યુવા પતિપત્ની, બે બાળકો અને એક વૃદ્ધ માતા. તેમણે જ્યારે જાણ્યું કે મારે એ રૂમમાં એકલા રહેવાનું છે ત્યારે સામેથી પૂછ્યું :